**Oznámenie o vyhlásení výberového konania na miesto profesionálneho rodiča v Detskom domove, Kalvárska 35, Ružomberok**

**Informácia o voľnom pracovnom mieste číslo**: *DeD Ružomberok 1/2018/PR*

**Kraj:**     *Žilinský*

**Názov pracovnej pozície:** *profesionálny rodič*

**Počet voľných miest:** *1*

**Miesto výkonu práce:** *vlastný bytový priestor*

**Hlavné úlohy:** *Profesionálny rodič je zamestnanec detského domova, ktorý sa*

 *stará o zverené dieťa vo svojom domácom prostredí*

**Termín nástupu:***Dohodou*

**POŽIADAVKY NA ZAMESTNANCA:**

**Kvalifikačné predpokl**ady: *úplne stredoškolské vzdelanie s maturitou*

**Jazykové znalosti**:*nevyžadujú sa*

**Počítačové znalosti**:*užívateľská úroveň*

**Požadované schopnosti a osobné vlastnosti**:

 *Pozitívny vzťah k deťom, skúsenosti s výchovou detí vítané, zvlášť skúsenosti s výchovou detí zo znevýhodneného prostredia, chuť získavať nové skúsenosti a hľadať nové riešenia, zodpovednosť, flexibilita, odolnosť voči záťaži, dobré rodinné zázemie, bezúhonnosť, empatia, spoľahlivosť, schopností prijať dieťa s iným etnickým pôvodom, národnosťou, príslušnosťou, náboženstvom, dieťa so zdravotným, mentálnym, zmyslovým postihnutím, prípadne s duševným ochorením, súrodeneckú skupinu, staršie dieťa a pod.*

**Požadované odborné znalosti**:

Zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

Vyhláška č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

Zákon č. 311/2001 Z. z. v znení neskorších predpisov

Zákon č. 18/2018 Z. z. o ochrane osobných údajov a o zmene a doplnení niektorých zákonov

**Osobitné kvalifikačné požiadavky** : *Certifikát z prípravy na profesionálne rodičovstvo*

**Kontakt pre poskytnutie informácií:**

**Meno a priezvisko kontaktnej osoby:** *Ing. Štefan Likavčan, riaditeľ DeD v Ružomberku, Mgr. Zuzana Matušáková, sociálny pracovník*

**Telefón:** *0905 459 882, 0918 787 423*

**E-mail:**dd.ruzomberok@stonline.sk

**Adresa detského domova:** *Detský domov, Kalvárska 35, 034 01 Ružomberok*

**Zoznam požadovaných dokladov pre prihlásenie sa na pracovnú pozíciu**

**Profesionálny rodič pri výkone práce vo verejnom záujme**

Požadované doklady pre výberové konanie sú najmä:

a) Žiadosť o zaradenie do výberového konania s uvedením čísla výberového konania,

b) fotokópia vysvedčenia, diplomu alebo iného rovnocenného dokladu o najvyššom dosiahnutom vzdelaní,

c) fotokópia dokladu o splnení osobitného kvalifikačného predpokladu podľa osobitného predpisu,

d) fotokópia dokladu o absolvovaní prípravy na profesionálne vykonávanie náhradnej starostlivosti v rozsahu 60 hodín,

e) profesijný štruktúrovaný životopis s uvedením celkovej doby dosiahnutej praxe,

f) výpis z registra trestov, vrátane výpisu z registra trestov partnera nie starší ak 3 mesiace,

g) písomný súhlas partnera na výkon profesionálneho rodičovstva,

h) doklad, prípadne čestné prehlásenie preukazujúce že nehnuteľnosť uchádzača spĺňa podmienky zákona č.124/2006 Z. z. o bezpečnosti a ochrane zdravia pri práci v znení neskorších predpisov a iné s tým súvisiace platné bezpečnostné predpisy,

i) písomné čestné vyhlásenie o pravdivosti všetkých údajov uvádzaných v žiadosti,

j) motivačný list,

k) písomný súhlas so spracovaním osobných údajov podľa zákona č. 18/2018 Z. z. o ochrane osobných údajov a zmene a doplnení niektorých zákonov.

Riaditeľ detského domova pozve uchádzača o miesto profesionálneho rodiča (ďalej len

„uchádzač“) písomne alebo ústne (o ústnom pozvaní vyhotoví písomný zápis) na výberové konanie, ak uchádzač súčasne:

a) spĺňa predpoklady podľa § 52 zákona č. 305/2005 Z. z., a Vyhlášky č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

b) nehnuteľnosť uchádzača spĺňa podmienky zákona č. 124/2006 Z. z. o bezpečnosti a ochrane zdravia pri práci a iné s tým súvisiace platné bezpečnostné predpisy,

c) predložil doklad o svojej bezúhonnosti, bezúhonnosti partnera, s ktorým žije v spoločnej domácnosti, ako aj písomný súhlas partnera na výkon práce PR,

d) predložil v stanovenom termíne všetky doklady požadované vo vyhlásení výberového konania.

Bezúhonnosť uchádzača sa preukazuje výpisom z registra trestov nie starším ako 3 mesiace.

*Žiadosti zasielajte do* ***30.09.2018*** *na adresu detského domova, ktorý je uvedený v texte inzerátu. Vaše žiadosti budú posúdené a vybraní uchádzači budú pozvaní na osobný pohovor.*

 Ing. Štefan Likavčan

 Riaditeľ DeD Ružomberok